

**"Бензин, дизель отыны және мазут қауіпсіздігіне қойылатын талаптар" техникалық регламентін бекіту және Қазақстан Республикасы Үкіметінің 2007 жылғы 29 желтоқсандағы № 1372 қаулысына өзгерістер енгізу туралы" Қазақстан Республикасы Үкіметінің 2010 жылғы 1 наурыздағы № 153 қаулысына өзгерістер енгізу туралы**

***Күшін жойған***

Қазақстан Республикасы Үкіметінің 2011 жылғы 3 қарашадағы № 1288 Қаулысы. Күші жойылды - Қазақстан Республикасы Үкiметiнiң 2012 жылғы 30 шілдедегі № 1004 Қаулысымен

      Ескерту. Күші жойылды - ҚР Үкiметiнiң 2012.07.30 № 1004 (2012.12.31 бастап қолданысқа енгізіледі) Қаулысымен.

      Қазақстан Республикасының Үкіметі **ҚАУЛЫ ЕТЕДІ**:

      1. «Бензин, дизель отыны және мазут қауіпсіздігіне қойылатын талаптар» техникалық регламентін бекіту және Қазақстан Республикасы Үкіметінің 2007 жылғы 29 желтоқсандағы № 1372 қаулысына өзгерістер енгізу туралы» Қазақстан Республикасы Үкіметінің 2010 жылғы 1 наурыздағы № 153 қаулысына (Қазақстан Республикасының ПҮАЖ-ы, 2010 ж., № 20-21, 158-құжат) мынадай өзгерістер енгізілсін:

      көрсетілген қаулымен бекітілген «Бензин, дизель отыны және мазут қауіпсіздігіне қойылатын талаптар» техникалық регламентінде:

      60-тармақтың екінші абзацы мынадай редакцияда жазылсын:

      «2-экологиялық сынып 2010 жылғы 1 қаңтардан бастап;»;

      «Бензин, дизель отыны және мазут қауіпсіздігіне қойылатын талаптар» техникалық регламентіне 1-қосымшада:

      «Бензинінің сипаттамаларына қойылатын талаптар» деген кестеде:

      мына:

      «

|  |  |  |  |  |
| --- | --- | --- | --- | --- |
| Жiберу клапандарындағы шөгiндiлер, артық емес (СЕС Ғ-05-А-93)\* | мг/клапан | 50 | 30 | 30 |

                                                                »

      деген жол алып тасталсын;

      ескертпе алып тасталсын;

      «Бензин, дизель отыны және мазут қауіпсіздігіне қойылатын талаптар» техникалық регламентіне 2-қосымшада:

      «Дизель отыны сипаттамаларына қойылатын талаптар» деген кестеде:

      мына:

      «

|  |  |  |  |  |
| --- | --- | --- | --- | --- |
| Отын бүрiккiшiнiң тазалығы, артық емес (СЕС (РҒ-023) ТВА)\* | Өткiзу шығыны, % | 85 | 85 | 85 |

                                                                »

      деген жол алып тасталсын;

      ескертпе алып тасталсын.

      2. Осы қаулы қол қойылған күнінен бастап қолданысқа енгізіледі және ресми жариялануға тиіс.

*Қазақстан Республикасының*

*Премьер-Министрі                           К. Мәсімов*

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК